Komission asetus (ETY) N:o 1657/91, annettu 14 päivänä kesäkuuta 1991, maito- ja maitotuotealan myynninedistämis- ja mainontatoimenpiteiden toteuttamisesta



Virallinen lehti nro L 151 , 15/06/1991 s. 0045 - 0050

Suomenk. erityispainos Alue 3 Nide 38 s. 0015

Ruotsink. erityispainos Alue 3 Nide 38 s. 0015



KOMISSION ASETUS (ETY) N:o 1657/91, annettu 14 päivänä kesäkuuta 1991, maito- ja maitotuotealan myynninedistämis- ja mainontatoimenpiteiden toteuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annetun neuvoston asetuksen (ETY) N:o 1079/77(1), sellaisena kuin se on viimeksi muutettuna asetuksella (ETY) N:o 3660/90(2), ja erityisesti sen 4 artiklan, sekä katsoo, että maidon ja maitotuotteiden myynninedistämis- ja mainontatoimenpiteet aloitettiin yhteisössä vuonna 1978 ja niitä on jatkettu sen jälkeen jäsenvaltioiden maitotuotemarkkinoiden laajentamisen tehostamiseksi; näiden toimenpiteiden toteuttamisen olisi jatkuttava ja tähän tarkoitukseen pätevöityneitä toimielimiä olisi pyydettävä ehdottamaan yksityiskohtaisia toimintaohjelmia niiden itsensä toteutettaviksi, toimielinten, joille nämä toimenpiteet annetaan toteutettaviksi, on täytettävä tietyt edellytykset; olisi erityisesti valvottava maitotuotteiden myynninedistämistä yhteisössä; tässä tapauksessa olisi otettava huomioon ohjeet, jotka komissio antaa maataloustuotteiden ja kalatuotteiden myynninedistämiseksi tarkoitettuja valtioiden toimenpiteitä koskevassa ilmoituksessaan 86/C 272/03(3); kyseisten toimielinten toiminta kokonaisuudessaan ei saisi olla ristiriidassa maitotuotteiden jatkuvan myynninedistämistavoitteen kanssa; tästä syystä on välttämätöntä jättää huomiotta ehdotukset, joita antavat toimielimet, joiden toiminta koskee myös maitoa jäljittelevien tuotteiden ja maitotuotteiden tuotantoa, jakelua tai myynninedistämistä, ottaen huomioon asiasta saatu kokemus, aiempien asetusten säännöksiin on tarpeen tehdä tiettyjä muutoksia, erityisesti tiedotusohjelman toimeenpanon osalta yhteisön tasolla, sen varmistamiseksi, että osapuolen kertomuksen esittämisen määräaikaa noudatetaan, on välttämätöntä säätää kyseisen määräajan ylityttyä myönnettyihin yhteisön varoihin tehtävästä varauksesta, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Yhteisön maidon ja maitotuotteiden ihmisravinnoksi käytön mainonta- ja myynninedistämistoimenpiteitä rahoitetaan osittain tai kokonaan tässä asetuksessa säädetyin edellytyksin. 2 Edellä 1 kohdassa tarkoitettuina toimenpiteinä voidaan pitää: a) maidon ja maitotuotteiden myynnin tai näiden tuotteiden kulutuksesta tiedottamisen parissa työskentelevien henkilöiden tietojen, koulutuksen ja/tai uudelleenkoulutuksen edistämiseksi tarkoitettuja seminaareja, luentoja tai kongresseja; b) tiedotusohjelman toteuttamista yhteisön tasolla; tämä toimenpide voidaan toteuttaa ainoastaan komission päättämän tarjouskilpailun seurauksena; c) kaikkia mainonta- ja myynninedistämistoimenpiteitä, jotka ovat komission 5 artiklassa tarkoitetun menettelyn mukaisesti hyväksymiä. 3 Toimenpiteet toteutetaan vuoden määräajan kuluessa 5 artiklan 1 kohdan c alakohdassa tai 6 artiklan 1 kohdassa tarkoitetun sopimuksen allekirjoittamisesta. Kuitenkin poikkeustapauksissa voidaan sopia pidemmästä määräajasta kyseisen toimenpiteen suuremman tehokkuuden varmistamiseksi. 4 Edellä 3 kohdassa vahvistettua toimeenpanon määräaikaa voidaan jatkaa myöhemmin, jos osapuoli esittää hakemuksen tässä tarkoituksessa toimivaltaiselle toimielimelle ennen määräajan päättymispäivää ja esittää todisteen, jonka mukaan poikkeuksellisten, muiden kuin itse aiheutettujen olosuhteiden vuoksi ensiksi vahvistettua määräaikaa 1991 ei ole mahdollista noudattaa. Tämä pidentäminen ei voi kuitenkaan olla kuutta kuukautta enempää. 5 Edellä 2 kohdan c alakohdassa tarkoitetut, 1 päivästä helmikuuta 1991 toteutetut toimenpiteet voidaan hyväksyä yhteisön rahoitukseen kuuluviksi. 2 artikla 1 Edellä 1 artiklassa tarkoitetut mainonta- ja myynninedistämistoimenpiteet: a) lukuun ottamatta 1 artiklan 2 kohdan b alakohdassa tarkoitettua toimenpidettä, ehdottaa yhdessä tai useammassa jäsenvaltiossa tai yhteisössä maitoalaa edustava toimielin, ja ne rajoittuvat jäsenvaltion tai jäsenvaltioiden alueeseen, jonka tai joiden maitoalaa kyseinen toimielin edustaa; b) toteuttaa mahdollisuuksien mukaan toimielin, joka on ehdottanut ne tai antanut tarjouksen. Tapauksessa, jossa sen on käytettävä kolmansia alihankkijoita, ehdotuksessa tai tarjouksessa on oltava asianmukaisesti perusteltu poikkeuslupapyyntö; c) toimenpiteitä koskevat seuraavat seikat: - niissä on käytettävä soveltuvinta mainonnallista tukea toteutetun toimenpiteen mahdollisimman suuren tehokkuuden takaamiseksi, - niissä on otettava huomioon maidon ja maitotuotteiden kaupan pitämistä ja kulutusta koskevat erityiset edellytykset yhteisön eri alueilla, - niiden on oltava luonteeltaan yleisiä, eivätkä ne saa olla suunnattuja erityisten tavaramerkkien tai yritysten mukaan, - niiden on edistettävä yhteisön maitotuotteiden myyntiä viittaamatta maahan tai alueeseen; tämä edellytys ei kuitenkaan estä tuotteen perinteisen nimen käyttöä, johon sisältyy määrätty yhteisössä sijaitseva paikka, alue tai maa, - niitä ei voida korvata samankaltaisilla toimenpiteillä, mutta niitä voidaan tarvittaessa laajentaa, Sellaisia ehdotuksia tai tarjouksia ei oteta huomioon, joita esittävät toimielimet, joiden toiminta koskee kokonaisuudessaan tai osittain maitoa jäljittelevien tuotteiden ja maitotuotteiden tuotantoa, jakelua tai myynninedistämistä. 2 Edellä 1 artiklassa tarkoitetut mainonta- ja myynninedistämistoimenpiteet toteuttavat toimielimet: a) joilla on ehdotetun toimenpiteen toteuttamiseksi tarpeellinen pätevyys ja kokemus; b) jotka pystyvät takaamaan, että työt päätetään asianmukaisesti; c) esittävät 1 artiklan 2 kohdan b alakohdassa tarkoitetun toimenpiteen osalta todisteen, jonka mukaan ne ovat jo menestyksekkäästi toteuttaneet myynninedistämis- ja mainontatoimenpiteitä kansainvälisellä tasolla. 3 Yhteisön rahoitus on enintään 90 prosenttia, lukuun ottamatta 1 artiklan 2 kohdan b alakohdassa tarkoitettua toimenpidettä, jonka osalta rahoitusta korotetaan 100 prosenttiin. 4 Sovellettaessa 3 kohtaa kyseisten toimenpiteiden toteuttamisesta johtuvia hallinnollisia kuluja ei oteta huomioon. Tätä säännöstä ei sovelleta 1 artiklan 2 kohdan b alakohdassa tarkoitettuun toimenpiteeseen. 5 Edellä 1 artiklassa tarkoitetuista toimenpiteistä aiheutuneita yleisiä kuluja rahoitetaan ainoastaan enintään 2 prosentin osalta hyväksytystä kokonaismäärästä enimmäismäärän ollessa 10 000 ecua. 3 artikla 1 Asiasta kiinnostuneita pyydetään toimittamaan sen jäsenvaltion, jossa heidän kotipaikkansa sijaitsee, nimeämälle toimivaltaiselle toimielimelle, jäljempänä 'toimivaltainen toimielin`, yksityiskohtaisia 1 artiklan 2 kohdan a ja c alakohdassa tarkoitettuja toimenpiteitä koskevia ehdotuksia. Tapauksessa, jossa toimenpiteet suoritetaan osittain tai kokonaisuudessaan yhdessä tai useammassa muussa jäsenvaltiossa kuin siinä, jossa asianosaisen kotipaikka sijaitsee, tämä toimittaa jäljennöksen ehdotuksestaan näiden muiden jäsenvaltioiden toimivaltaisille toimielimille. Ehdotusten on saavuttava toimivaltaiselle toimielimelle ennen 1 päivää heinäkuuta 1991. Jos tätä päivää ei noudateta, ehdotusta pidetään mitättömänä. 2 Muut ehdotusten tekemistä koskevat yksityiskohtaiset säännöt täsmennetään liitteessä. 3 Edellä 1 artiklan 2 kohdan b alakohdassa tarkoitettua toimenpidettä koskeva tarjouskilpailumenettely avataan Euroopan yhteisöjen virallisen lehden C-sarjassa julkaistavalla ilmoituksella, jossa vahvistetaan erityisesti tarjousten jättöpäivä. 4 artikla 1 Täydellisessä ehdotuksessa tai tarjouksessa on oltava: a) asianosaisen nimi ja osoite; b) kaikki ehdotettuja toimenpiteitä koskevat täsmennykset, niiden yksityiskohtainen kuvaus ja perustelut sekä täytäntöönpanon määräajat, odotetut tulokset ja mahdollisesti täytäntöönpanoon osallistuvat kolmannet osapuolet; c) ohjelmasta säädetyn menettelyn yksityiskohtainen esittely; d) näistä toimenpiteistä tarjottu veroton hinta, ilmaistuna ecuina, sekä tämän määrän jakautuminen ja vastaava rahoitussuunnitelma; e) halutut maksua koskevat yksityiskohtaiset säännöt yhteisön rahoituksesta 7 artiklan 1 kohdan a, b tai c alakohdan mukaisesti f) viimeisin saatavilla oleva toimintakertomus, ellei se ole jo toimivaltaisen toimielimen saatavilla. 2 Ehdotus tai tarjous on voimassa ainoastaan, kun siihen liitetään kirjallinen sitoumus, jonka mukaan tämän asetuksen säännöksiä sekä komission osastojen laatimia ja toimivaltaisen toimielimen tai komission asianosaisille toimittamia johtamisperusteita noudatetaan. Nämä johtamisperusteet ovat 5 artiklan 1 kohdan c alakohdassa tarkoitetun sopimuksen tai 6 artiklan 1 kohdassa tarkoitetun sopimuksen liitteenä ja ovat erottamaton osa näitä sopimuksia. 5 artikla 1 Edellä 1 artiklan 2 kohdan a ja c alakohdassa tarkoitettujen toimenpiteiden osalta: a) toimivaltainen toimielin laatii ennen 1 päivää elokuuta 1991 luettelon kaikista saaduista ehdotuksista ja toimittaa tämän luettelon sekä jäljennöksen kustakin ehdotuksesta komissiolle, mukaan lukien mahdolliset lisäasiakirjat ja lausunto perusteluineen erityisesti ehdotuksen yhdenmukaisuudesta sovellettavien säännösten kanssa; b) toimivaltainen toimielin tutkii saadut ehdotukset ja tarvittaessa niitä täydentävät asiakirjat ennen 1 päivää lokakuuta 1991 kahdenvälisesti komission ja markkinointiin, mainontaan ja maidon kaupanpitämistekniikoihin erikoistuneen asiantuntijaryhmän kanssa. c) kuultuaan kyseisiä taloudellisia ryhmiä ja tutkittuaan maidon ja maitotuotteiden hallintokomitean ehdotukset neuvoston asetuksen (ETY) N:o 804/68(4) 31 artiklan mukaisesti komissio laatii ennen 1 päivää marraskuuta 1991 luettelon rahoitettavista ehdotuksista ja vahvistaa määräpäivän, jota ennen toimivaltaisten toimielinten on tehtävä hyväksyttyjä toimenpiteitä koskevat sopimukset asianosaisen kanssa. Nämä sopimukset tehdään vähintään kahtena kappaleena ja asianosainen ja toimivaltainen toimielin allekirjoittavat ne. Toimivaltaiset toimielimet käyttävät tässä tarkoituksessa komission niille antamaa sopimustyyppiä. 2 Edellä 1 artiklan 2 kohdan b alakohdassa tarkoitetun toimenpiteen osalta komissio, kuultuaan kyseisiä taloudellisia ryhmiä ja tutkittuaan maidon ja maitotuotteiden hallintokomitean ehdotukset neuvoston asetuksen (ETY) N:o 804/68 31 artiklan mukaisesti, valitsee rahoitettavan tarjouksen tarjouspyynnössä vahvistetun määräajan kuluessa. 3 Toimivaltainen toimielin tai komissio ilmoittaa asianosaisille mahdollisimman pian heidän ehdotuksensa tai tarjouksensa tuloksesta. 6 artikla 1 Edellä 5 artiklan 1 kohdan c alakohdassa tarkoitetussa sopimuksessa ja tarjouskilpailumenettelyn mukaisesti tehdyssä sopimuksessa toistetaan 4 artiklan 1 ja 2 kohdan säännökset tai viitataan niihin ja näitä säännöksiä täydennetään tarvittaessa lisäedellytyksin. 2 Edellä 1 artiklan 2 kohdan a ja c alakohdassa tarkoitettujen toimenpiteiden osalta toimivaltainen toimielin: a) toimittaa mahdollisimman pian komissiolle jäljennöksen sopimuksesta; b) valvoo sovittujen edellytysten noudattamista erityisesti paikan päällä suoritettavin tarkastuksin. 7 artikla 1 Maksu suoritetaan asianosaisen ehdotuksessaan tai tarjouksessaan ilmoittaman vaihtoehdon mukaisesti: a) joko kuuden viikon määräajan kuluessa sopimuksen allekirjoittamispäivästä yhdessä erässä, joka voi olla korkeintaan 60 prosenttia yhteisön rahoituksesta; b) tai kahden kuukauden välein neljässä erässä, joista kukin voi olla korkeintaan 20 prosenttia yhteisön rahoituksesta, ja joista ensimmäinen voidaan maksaa kuuden viikon määräajan kuluessa sopimuksen allekirjoittamispäivästä; c) tai kuuden viikon määräajan kuluessa sopimuksen allekirjoittamispäivästä yhdessä erässä, joka voi olla korkeintaan 80 prosenttia yhteisön rahoituksesta; tätä maksua koskevaa yksityiskohtaista sääntöä voidaan kuitenkin soveltaa ainoastaan toimenpiteisiin, jotka suoritetaan kokonaisuudessaan kahden kuukauden enimmäisajan kuluessa sopimuksen allekirjoittamispäivästä. Komissio tai toimivaltainen toimielin voivat kuitenkin sopimuksen toteuttamisen kuluessa: - lykätä erän maksua kokonaisuudessaan tai osittain, kun todetaan erityisesti 6 artiklan 2 kohdan b alakohdassa tarkoitetuissa tarkastuksissa, että kyseisten toimenpiteiden toteuttamisesta on poikettu tai että erän maksusta säädetyn päivän ja päivän, jona kyseiset kulut todella aiheutuvat asianosaiselle, välillä on merkittävä poikkeama, - poikkeustapauksissa maksaa erän aikaisemmin kokonaisuudessaan tai osittain asianosaisen perustellusta pyynnöstä, kun tämän on maksettava merkittävä osa kuluista päivänä, joka olisi merkittävästi aikaisempi kuin mitä maksusta säädetään. 2 Kunkin erän maksamiseksi edellytetään komissiolle tai toimivaltaiselle toimielimelle annettavaa vakuutta, joka on erän määrä korotettuna 10 prosentilla. 3 Vakuuksien vapauttamiseksi ja jäljelle jäävän summan maksamiseksi edellytetään: a) jäljempänä 8 artiklan 1 kohdassa tarkoitetun kertomuksen toimittamista komissiolle tai toimivaltaiselle toimielimelle ja tämän kertomuksen tietojen tarkastusta; b) että toimivaltainen toimielin toteaa asianosaisen noudattaneen sopimuksessa vahvistettuja velvoitteita; c) että toimivaltainen toimielin toteaa asianosaisen tai sopimuksessa erityisesti nimetyn kolmannen osapuolen maksaneen oman osuutensa säädetyssä tarkoituksessa. 4 Jos 3 kohdassa tarkoitettuja edellytyksiä ei noudateta, vakuudet pidätetään. Tässä tapauksessa kyseinen määrä vähennetään Euroopan maatalouden ohjaus- ja tukirahaston tukiosaston kuluista ja erityisesti asetuksen (ETY) N:o 1079/77 4 artiklassa tarkoitetuista toimenpiteistä aiheutuneista kuluista. 8 artikla 1 Kukin yhdestä 1 artiklassa tarkoitetusta toimenpiteestä vastaava asianosainen antaa komissiolle ja kyseiselle toimivaltaiselle toimielimelle tiedoksi neljän kuukauden määräajan kuluessa sopimuksessa vahvistetusta toimenpiteiden viimeisestä toteuttamispäivästä, yksityiskohtaisen kertomuksen myönnettyjen yhteisön varojen käytöstä ja kyseisten toimenpiteiden odotettavista tuloksista, erityisesti maidon ja maitotuotteiden myynnin kehityksestä. Jos kertomus esitetään säädetyn neljän kuukauden määräajan jälkeen, yhteisön rahoituksesta pidätetään 10 prosenttia kultakin tämän määräajan päättymisen jälkeiseltä kuukaudelta. 2 Kyseinen toimivaltainen toimielin toimittaa komissiolle todistuksen töiden asianmukaisesta päättämisestä kunkin toteutetun sopimuksen osalta sekä yhden kappaleen loppukertomuksesta. 9 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä kesäkuuta 1991. Komission puolesta Ray MAC SHARRY Komission jäsen (1) EYVL N:o L 131, 26.5.1977, s. 6 (2) EYVL N:o L 362, 27.12.1990, s. 44 (3) EYVL N:o C 272, 28.10.1986, s. 3 (4) EYVL N:o L 148, 28.6.1968, s. 13 LIITE Maito- ja maitotuotealan myynninedistämis- ja mainontatoimenpiteiden toteuttamisesta 14 päivänä kesäkuuta 1991 annetun komission asetuksen (ETY) N:o 1657/91 3 artiklan 3 kohdan mukaisesti asianosaisille ilmoitetaan, että ehdotukset osoitetaan säädettyinä määräaikoina seuraaville toimivaltaisille toimielimille yhtenä alkuperäiskappaleena ja viitenä jäljennöksenä kirjattuna kirjeenä tai tuomalla ne saantitodistusta vastaan. >TAULUKON PAIKKA>